CELEX: 31988R0232
Language: el
Date: 1988-01-25 00:00:00
Title: Κανονισμός (ΕΟΚ) αριθ. 232/88 του Συμβουλίου της 25ης Ιανουαρίου 1988 για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων της διάκρισης 0202 30 90 της συνδυασμένης ονοματολογίας (1988)

Avis juridique important

|

31988R0232

Κανονισμός (ΕΟΚ) αριθ. 232/88 του Συμβουλίου της 25ης Ιανουαρίου 1988 για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων της διάκρισης 0202 30 90 της συνδυασμένης ονοματολογίας (1988)  

Επίσημη Εφημερίδα αριθ. L 024 της 29/01/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 232/88 ΤΟΥ ΣΥΜΒΟΥΛΙΟΥ  της 25ης Ιανουαρίου 1988  για το άνοιγμα κοινοτικής δασμολογικής ποσόστωσης για τα κατεψυγμένα κρέατα βουβάλων της διάκρισης 0202 30 90 της συνδυασμένης ονοματολογίας (1988)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, για τα κατεψυγμένα κρέατα βουβάλων της διάκρισης 0202 30 90 της συνδυασμένης ονοματολογίας, η Κοινότητα ανέλαβε την υποχρέωση, στο πλαίσιο της Γενικής Συμφωνίας Δασμών και Εμπορίου (GATT), να ανοίξει ετήσια κοινοτική δασμολογική ποσόστωση με δασμό 20 %, η ποσότητα της οποίας καθορίζεται σε 2 250 τόνους· ότι θα πρέπει, επομένως, να ανοιχθεί για το 1988 η ποσόστωση αυτή·  ότι πρέπει να διασφαλισθεί, ιδίως, η ίση και συνεχής πρόσβαση όλων των ενδιαφερομένων εισαγωγέων της Κοινότητας στη ποσόστωση αυτή και η χωρίς διακοπή εφαρμογή του ποσοστού που προβλέπεται από αυτή την ποσόστωση για όλες τις εισαγωγές των εν λόγω προϊόντων σε όλα τα κράτη μέλη μέχρι εξαντλήσεως της ποσοστώσεως · ότι, για το σκοπό αυτό, κρίνεται σκόπιμο ένα σύστημα χρησιμοποιήσεως της κοινοτικής δασμολογικής ποσοστώσεως βασιζόμενο στην προσκόμιση πιστοποιητικού γνησιότητας που να εγγυάται τη φύση, την προέλευση και την καταγωγή του προϊόντος·  ότι οι λεπτομέρειες εφαρμογής αυτών των διατάξεων πρέπει να θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για το έτος 1988 ανοίγεται κοινοτική δασμολογική ποσόστωση για τα κατεψυγμένα κρέατα βουβάλων της διάκρισης 0202 30 90 της συνδυασμένης ονοματολογίας.  Η συνολική ποσότητα της ποσόστωσης ανέρχεται σε 2 250 τόνους.  2. Στα πλαίσια αυτής της ποσόστωσης, ο εφαρμοζόμενος δασμός του κοινού δασμολογίου καθορίζεται σε 20 %.  Άρθρο 2  Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που εγγυώνται τη φύση, την προέλευση και την καταγωγή του προϊόντος·  β) οι διατάξεις σχετικά με την αναγνώριση του εγγράφου δια του οποίου εξακριβώνονται οι εγγυήσεις που προβλέπονται στο στοιχείο α).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιανουαρίου 1988.  Για το Συμβούλιο  Ο Πρόεδρος  H.-D. GENSCHER  (1) ΕΕ αριθ. C 286 της 26. 10. 1987, σ. 7.  (2) Γνώμη που διατυπώθηκε στις 22 Ιανουαρίου 1988 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 370 της 30. 12. 1987, σ. 1.